CELEX: C2005/217/12
Language: fi
Date: 2005-09-03 00:00:00
Title: Yhteisöjen tuomioistuimen tuomio, (suuri jaosto) 12 päivänä heinäkuuta 2005, asiassa C-198/03 P: Euroopan yhteisöjen komissio vastaan CEVA Santé Animale SA, Pfizer Enterprises Sàrl, International Federation for Animal Health (IFAH) (Muutoksenhaku — Asetus N:o 2377/90 — Eläinlääkkeet — Progesteronin jäämien enimmäismäärän vahvistaminen — Yhteisön sopimussuhteen ulkopuolisen vastuun edellytykset)

3.9.2005   
            
            
               FI
            
            
               Euroopan unionin virallinen lehti
            
            
               C 217/6
            
         
      YHTEISÖJEN TUOMIOISTUIMEN TUOMIO,
   (suuri jaosto)
   12 päivänä heinäkuuta 2005,
   asiassa C-198/03 P: Euroopan yhteisöjen komissio vastaan CEVA Santé Animale SA, Pfizer Enterprises Sàrl, International Federation for Animal Health (IFAH) (1)
   
   (Muutoksenhaku - Asetus N:o 2377/90 - Eläinlääkkeet - Progesteronin jäämien enimmäismäärän vahvistaminen - Yhteisön sopimussuhteen ulkopuolisen vastuun edellytykset)
   (2005/C 217/12)
   Oikeudenkäyntikieli: englanti
   Asiassa C-198/03 P, jossa on ollut kyse yhteisöjen tuomioistuimen perussäännön 56 artiklaan perustuvasta valituksesta, joka on pantu vireille 12.5.2003, Euroopan yhteisöjen komissio, asiamiehinään T. Christoforou ja M. Shotter, prosessiosoite Luxemburgissa, ja jossa muina osapuolina ovat CEVA Santé Animale SA, kotipaikka Libourne (Ranska), edustajinaan avocat D. Waelbroeck, abogada N. Rampal ja Rechtsanwältin U. Zinsmeister, ja Pfizer Enterprises Sàrl, aiemmin Pharmacia Enterprises SA ja sitä aiemmin Pharmacia & Upjohn SA, kotipaikka Luxembourg (Luxemburg), edustajinaan D. Waelbroeck, N. Rampal ja U. Zinsmeister, joita tukee International Federation for Animal Health (IFAH), aiemmin Fédération européenne de la santé animale (Fedesa), kotipaikka Bryssel (Belgia), edustajanaan avocat A. Vandencasteele, yhteisöjen tuomioistuin (suuri jaosto), toimien kokoonpanossa: presidentti V. Skouris, jaostojen puheenjohtajat P. Jann (esittelevä tuomari), C. W. A. Timmermans ja A. Borg Barthet sekä tuomarit J.-P. Puissochet, R. Schintgen, N. Colneric, S. von Bahr, J. N. Cunha Rodriques, M. Ilešič, J. Malenovský, U. Lõhmus ja E. Levits, julkisasiamies: F. G. Jacobs, kirjaaja: johtava hallintovirkamies L. Hewlett, on antanut 12.7.2005 tuomion, jonka tuomiolauselma on seuraava:
   
               1)
            
            
               Euroopan yhteisöjen ensimmäisen oikeusasteen tuomioistuimen yhdistetyissä asioissa T-344/00 ja T 345/00, CEVA ja Pharmacia Entreprises vastaan Euroopan yhteisöjen komissio, 26.2.2003 antama tuomio kumotaan siltä osin kuin siinä on todettu komission sellaisen toimettomuuden olemassaolo 1.1.2000 ja 25.7.2001 välisenä aikana, joka voi synnyttää yhteisön vastuun.
            
         
               2)
            
            
               Kanteet hylätään.
            
         
               3)
            
            
               CEVA Santé Animale SA ja Pfizer Enterprises Sàrl velvoitetaan korvaamaan ensimmäisen oikeusasteen tuomioistuimessa käydystä oikeudenkäyntimenettelystä ja tästä valituksen käsittelystä aiheutuneet oikeudenkäyntikulut.
            
         
               4)
            
            
               International Federation for Animal Health vastaa ensimmäisen oikeusasteen tuomioistuimessa käydystä oikeudenkäyntimenettelystä ja tästä valituksen käsittelystä aiheutuneista omista oikeudenkäyntikuluistaan.
            
         
      (1)  EUVL C 213, 6.9.2003.